Diari Oficial de la Generalitat Valenciana


Sumari del DOGV 4894, del 30-11-2004 (2004/12049)

RESOLUCIÓ de 9 de novembre de 2004, del director general d'Investigació i Transferència Tecnològica, per la qual s'adjudiquen noves beques postdoctorals de perfeccionament de personal investigador, en substitució de les renúncies produïdes.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4894

Data del DOGV
:   30-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/12927


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 9 de novembre de 2004, del director general d'Investigació i Transferència Tecnològica, per la qual s'adjudiquen noves beques postdoctorals de perfeccionament de personal investigador, en substitució de les renúncies produïdes. [2004/12604]
  
Per mitjà de la Resolució de 28 de juliol de 2004, del director general d'Universitats i Investigació (DOGV, de 31 d'agost), es van concedir les beques postdoctorals de perfeccionament de personal investigador i es va establir en l'annex II l'ordre de reserva, que resultà del procés d'avaluació, per a les substitucions d'estes beques.
  
La base 12.2 de l'annex I de l'Orde de 5 de març de 2004, del conseller de Cultura, Educació i Esport (DOGV, de 24 de març), establix que les renúncies o les baixes que es produïsquen entre els becaris de nova concessió, dins dels tres primers mesos del període de gaudi de la beca, podran ser cobertes amb l'adjudicació de beques als sol·licitants següents per orde de reserva.
  
Atés que han renunciat els beneficiaris inicials Jordi Sánchez Martí, Núria Lledó Cardona, Francisco R. Montilla Jiménez, José M. Serra Alfaro i Fernando Gil Ortiz, i que s'ha reduït en 37.650 € la despesa prevista.
  
D'acord amb allò establit en la Llei 17/2003, de 30 de desembre, de Pressuposts de la Generalitat Valenciana per a l'exercici 2004, que assigna a la Conselleria de Cultura, Educació i Esport el programa pressupostari 542.50 €Promoció d'I+D+I?, establint com a centre gestor a la Direcció General d'Universitats i Investigació.
  
D'acord amb les funcions establides per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV, de 6 d'octubre), he resolt:
  
Primer
  
Adjudicar les beques postdoctorals de perfeccionament de personal investigador, a les següents persones sol·licitants, d'acord amb l'ordre de reserva establit en l'annex II de la Resolució de 28 de juliol de 2004:
  
Segon
  
El gasto per al pagament a estes persones beneficiàries, per un import total de 19.250 euros, es farà a càrrec del crèdit de la línia de subvenció T4015000 de l'aplicació 22.26.59.468.04 del pressupost de la Generalitat Valenciana per a l'exercici 2004.
  
Tercer
  
El període de gaudi d'estes beques serà el comprés entre l'1 de desembre de 2004 i el 31 d'agost de 2005.
  
L'efectivitat d'esta concessió pel que fa als mess de l'any 2005 queda en tot cas condicionada a l'existència de crèdit adequat i suficient en els pressuposts de la Generalitat Valenciana de l'exercici 2005.
  
Quart
  
El termini per a la incorporació dels becaris al centre d'investigació serà de l'1 al 10 de desembre de 2004. La no incorporació en el dit termini s'entendrà com a renúncia a la beca concedida, llevat que es tinga l'autorització d'ajornament per resolució del director general d'Investigació i Transferència Tecnològica. Si fóra el cas, eixa autorització haurà de sol·licitar-se abans del 10 de desembre de 2004.
  
Les persones beneficiàries hauran de notificar la seua incorporació a la Direcció General d'Investigació i Transferència Tecnològica dins dels deu dies següents a la data en què es produïsca, per mitjà de la presentació de l'imprés normalitzat (imprés 33979) que figura en l'adreça d'internet http://www.cult.gva.es/dgeui/homepage.htm.
  
Cinqué
  
Els beneficiaris d'estes beques tenen l'obligació de complir les bases de l'Orde de 5 de març de 2004.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la notificació de la present resolució.
  
El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació de la present resolució.